==== Vækstperioden 1950-1976 ====
På baggrund af bl.a. [[Marshallhjælpen]] var væksten i den [[Danmarks økonomi|danske økonomi]] høj i 1950'erne. Væksten medførte en bekymring for mangel på [[arbejdskraft]], som i løbet af 1960’erne søgtes afhjulpet gennem en udbygning af de videregående uddannelser. For at sikre, at alle unge, der havde evnerne, fortsatte i uddannelsessystemet, udbyggede man [[gymnasium|gymnasierne]] og indførte [[SU|uddannelsesstøtten]].<ref> Fra 1952 ved lov om Ungdommens uddannelsesfond; i 1970 lagt under [[Statens Uddannelsesstøtte]].</ref> [[Arbejdsmarkedspolitik]]ken blev især rettet mod udbygningen af den offentlige sektor, og for at sikre flere kvinder på [[arbejdsmarked]]et oprettedes offentlige daginstitutioner. Sideløbende hermed blev [[folkepension]]en indført i 1957; denne reform betød, at alle danske borgere var sikret et [[måned]]ligt grundbeløb ved pensionering. I 2018 udgjorde dette grundbeløb ca. 6.237 kr. pr. måned. For pensionister uden anden indkomst udbetales tillige pensionstillæg og [[ældrecheck]].<ref>[https://www.aeldresagen.dk/viden-og-raadgivning/vaerd-at-vide/f/folkepension-og-foertidspension/folkepension/beregning-af-folkepension Beregning af folkepension. Ældre Sagens hjemmeside, dateret 9. januar 2018.]</ref>
Psykologi Politik Samfund